laion/Wikipedia-Exotic huggingface dataset:
מרדכי ישכר בער לייפר

הרב מרדכי ישכר בער לייפר (ט"ז בטבת ה'תשט"ז, 31 בדצמבר 1955 – י"ז בתשרי ה'תשפ"א, 5 באוקטובר 2020) היה האדמו"ר השלישי מפיטסבורג. לייפר הוא יקיר העיר אשדוד. נולד בניוארק לרבי אברהם אבא לייפר ולרחל בת רבי איתמר מנדבורנה. בשנת 1970 עלתה משפחתו לישראל והתגוררו באשדוד. רבי מרדכי למד בישיבת גרודנא בעיר, בישיבת טשיבין בירושלים ובישיבת לייקווד בארצות הברית. נישא לאביבה מרים בתו של הרב יצחק אייזיק ליבס אב"ד אגודת הרבנים בניו יורק ומחבר שו"ת "בית אבי", לאחר נישואיו התגורר בניו יורק. בתשמ"ג עלה ארצה בשנית. בעשרה בטבת תש"ן נפטר אביו, והוא הוכתר לממלא מקומו. בהנהגתו התרחבה החסידות בעיר, והוקמו מוסדות שונים. לייפר, כאביו, הלחין ניגונים, וחלקם יצאו לאור בסדרת התקליטים "ניגוני חסידי פיטסבורג". כמה מניגוניו התפרסמו ביותר, בין השאר הניגון "וידע כל פעול" לראש השנה, והניגון "יה רבון" לשבת. בשנת ה'תשס"ד יצא לאור כרך ראשון מתוך סדרת ספריו הנקראים בשמם "פתגמי אורייתא". במהלך השנים יצאו עוד חמישה כרכים של דברי תורתו. אחר פטירתו שונו שמות הספרים והם נקראים על שמו "תפארת מרדכי". עם התפרצות מגפת הקורונה, בחודש אב ה'תש"ף, אוגוסט 2020, הוא נדבק בנגיף ואושפז במצב קשה בבית החולים לניאדו כשהוא מורדם ומונשם. נפטר בי"ז בתשרי ה'תשפ"א. סמוך לפטירתו הוכשרה על פי צוואתו בבית הקברות באשדוד "חלקת פיטסבורג" והוא נטמן בה ראשון. על אף הסגר השני שהיה באותה תקופה, אושרה השתתפותם של 300 חסידים בהלוויה, בפועל השתתפו למעלה מ-5,000 איש. ילדיו: בנו וממלא מקומו רבי משולם אליעזר לייפר, חתן רבי ניסן רוזנבוים, האדמו"ר מקרעטשניף ירושלים בתו מלכה, נשואה ליעקב הגר, בן הרב ישראל אליעזר הגר רב קהילת סערט ויז'ניץ בירושלים בנו יעקב, נשוי לאסתר, בתו של הרב ישראל אליעזר אדלר, האדמו"ר מדז'יקוב-ויז'ניץ בנו יוסף נשוי לעטיל, בתו של הרב ישראל ארנסטר, בן הרב מנחם ארנסטר וחתן רבי שמעון נתן נטע בידרמן מלעלוב בתו שרה טויבא, נשואה לאליעזר זוסיא שטרן, נכדו של הרב ישראל אברהם פורטוגל האדמו"ר מסקולען בתו איידל בינה, נשואה למנחם מנדל דוד פלדמן, בן הרב אהרן אליהו פלדמן חתן רבי משה הגר ראש ישיבת יחל ישראל בתו הינדא יוכבד, נפטרה בד' תשרי תשנ"ז בגיל 3 ממחלת הסרטן. בתו דבורה, נשואה לאלעזר ארנסטר נכד הרב זאב ארנסטר, רב קריית מאור חיים בירושלים בתו רחל, נשואה לדוד מתתיהו קורנרייך, נכד רבי יהודה זאב קורנרייך, האדמו"ר משידלובצא אדמו"ר רבי מרדכי מאטל יששכר בער לייפער מפיטסבורג באתר MyTzadik האדמו"ר מפיטסבורג נבחר ליקיר העיר אשדוד, רדיו קול חי זאב בלוי האדמו"ר מפיטסבורג ערך את הילולת אביו בעל "אמונת אברהם" מפיטסבורג, י' בטבת תשע״ח, באתר JDN מָחוֹל לַצַדִיקִים • החתונה בחצרות ספינקא מאנסי – פיטסבורג – תולדות אברהם יצחק באתר JDN מרדכי יששכר בר ליפר (1955–2020), דף שער בספרייה הלאומית משה ויסברג, דאגה: הרופאים נאלצו להרדים ולהנשים את האדמו"ר מפיטסבורג, כח אב תש"ף, באתר "בחדרי חרדים" חנן גרינווד, האדמו"ר מפיטסבורג נפטר מקורונה, באתר ישראל היום, 5 באוקטובר 2020 אלמוג בן זכרי ואהרן רבינוביץ, באישור המשטרה, כ-2,000 חסידים השתתפו במסע ההלוויה של האדמו"ר מפיטסבורג, באתר הארץ, 5 באוקטובר 2020
שב (שיר)

שב הוא סינגל שהוקלט על ידי הזמרת הישראלית שרית חדד. השיר יצא לאור ב-15 במאי 2017, כסינגל החמישי מתוך אלבום האולפן ה-23 שלה, שרה שרה, על ידי חברת התקליטים אבי גואטה הפקות בע"מ. השיר הגיע למקום ה-12 במצעד של רדיו אמצע הדרך. השיר נכתב על ידי אבי אוחיון, הולחן על ידי אוחיון ומתן דרור, והופק על ידי רמי עזרא ומתן צור. השיר הוא מעין בלדה המשלבת בתוכה את הז'אנר הים-תיכוני בה מספרת ושרה חדד על משבר בזוגיות מסוימת. ב-10 במרץ 2018, פרסמה אגם בוחבוט בערוץ היוטיוב שלה את גרסתה לשיר. גרסת הכיסוי יצאה בהמשך כסינגל שלא מתוך אלבום, ולוותה בעטיפה בה נראית בוחבוט על רקע צבעים בהירים, וכובע לראשה. יומיים לאחר מכן, פורסם מאשאפ ששילב את גרסתה של חדד ואת גרסתה של בוחבוט. המאשאפ הפך לוויראלי וצבר למעלה מ-2 מיליון צפיות. לפני שהוציאה את הווידאו קליפ המלא של השיר, העלתה שרית חדד לערוץ היוטיוב שלה אודיו של השיר, המציג את עטיפתו של הסינגל ואת מילותיו. האודיו זכה לוויראליות רבה, ונכון לדצמבר 2020, מונה הצפיות שלו עומד על כ-7.5 מיליון צפיות, מה שהופך אותו לאחד מהנצפים ביותר מתוך האלבום. גרסתה של אגם בוחבוט עומדת על כ-700 אלף צפיות, וגרסת המאשאפ עומדת על כ-2.1 מיליון צפיות. סרטון השיר "שב" באתר יוטיוב שרית חדד - שב | רדיו קליק לים התיכון, באתר www.yamfm.co.il אבי גואטה הפקות בע"מ, באתר www.facebook.com רדיו 90FM - ארכיון המצעדים, באתר www.90fm.co.il (ארכיון) מילים לשיר שב - שרית חדד, באתר שירונט אגם בוחבוט - הערוץ הרשמי (2018-03-10), אגם בוחבוט - שב (קאבר), נבדק ב-2018-08-21 Matan David (2018-03-12), שרית חדד | אגם בוחבוט - שב, נבדק ב-2018-08-21 SaritHadadOfficial (2017-03-29), שרית חדד - שב, נבדק ב-2019-06-18 SaritHadadOfficial (2017-07-10), שרית חדד - וואי וואי (קליפ), נבדק ב-2018-08-21
קבוצת אריה I

קבוצת אריה I, נקראת גם קבוצת M96 היא קבוצת גלקסיות שנמצאת במרחק של כ-35 מיליון שנות אור משביל החלב בקבוצת הכוכבים אריה והיא חלק מצביר-על הנקרא צביר-על הבתולה, שמכיל קבוצות גלקסיות וצבירי גלקסיות רבים, בהם גם הקבוצה המקומית. הקבוצה מכילה מספר גלקסיות בהירות ובולטות, ביניהן חמש שנכללות בקטלוג מסיה. קבוצת אריה I מורכבת משתי תת-קבוצות מובחנות שהמרחק הזוויתי ביניהן הוא כ-8 מעלות ושתיהן נמצאות במרחק של כ-35 מיליון שנות אור משביל החלב כך שהמרחק ביניהן הוא כ-5 מיליון שנות אור. בצירוף מספר גלקסיות שמרחקן משביל החלב דומה והן נמצאות בסביבתן של שתי התת-קבוצות, נראה שקוטרה של הקבוצה כולה הוא כ-9 מיליון שנות אור. הקבוצה מכילה כ-90 גלקסיות, רובן גלקסיות ננסיות, אך לפחות 12 גלקסיות גדולות. תת-קבוצת M96 (או NGC 3368), נקראת גם תת-קבוצת M105 (או NGC 3379), בעיקר כאשר הקבוצה כולה נקראת קבוצת M96, היא החלק המערבי יותר של הקבוצה, שבמרכזה נמצאות הגלקסיה האליפטית הגדולה M105 וגלקסיית העדשה NGC 3384. את שתי הגלקסיות מקיפה טבעת עצומה של מימן נייטרלי (אזור H I) בקוטר של כ-650,000 שנות אור, שנוצרה ככל הנראה לפני כ-1.2 מיליארד שנים בעקבות התנגשות של M96 עם NGC 3384. בטבעת, שמסתה מוערכת בכ-‎1.8×109‎ מסות שמש, נוצרים כוכבים חדשים ונראה שנוצרו בה גם מספר גלקסיות ננסיות. מסתה הכוללת של תת-קבוצת M96 מוערכת בכ-‎1.7×1013‎ מסות שמש והגלקסיות שבה מתרחקות מהקבוצה המקומית במהירות ממוצעת של כ-747 קילומטר בשנייה. שש מהגלקסיות הן גדולות ובהירות יחסית: תת-קבוצת M66 (או NGC 3627), נקראת גם שלישיית אריה, היא החלק המזרחי של קבוצת הגלקסיות ובמרכזה שלוש גלקסיות בהירות היוצרות צורת משולש. מסתה הכוללת של תת-קבוצת M66 מוערכת בכ-‎1.1×1013‎ מסות שמש והגלקסיות שבה מתרחקות מהקבוצה המקומית במהירות ממוצעת של כ-728 קילומטר בשנייה. בדומה לתת-קבוצת M96, גם תת-קבוצת M66 מוקפת בענן של מימן נייטרלי שמסתו מוערכת בכ-‎109‎ מסות שמש. בנוסף לשלוש הגלקסיות של שלישיית אריה, יש בסמוך גלקסיה אחת בהירה נוספת ששייכת גם כן לתת-קבוצת M66: ברקע של קבוצת אריה I נמצאות מספר קבוצות גלקסיות שנקראות בשם הכולל אריה II ומהוות צביר גלקסיות שמרחקו משביל החלב הוא פי 3-2 מהמרחק של קבוצת אריה I ומשתייך לעל-צביר שערות ברניקי. הקבוצות מכילות במשותף אלפי גלקסיות, כאשר למעלה מ-100 מהן הן גלקסיות גדולות. כ-16 מעלות ממזרח לקבוצת אריה I נמצא צביר הבתולה שהוא צביר הגלקסיות הגדול ביותר בעל-צביר הבתולה ומרחקו משביל החלב הוא כ-54 מיליון שנות אור, בערך פי 1.5 מהמרחק של קבוצת אריה I. מדיה וקבצים בנושא קבוצת אריה I בוויקישיתוף ריצ'רד פאוול: קבוצת אריה I באטלס השמים תת-קבוצת M96 באתר SEDS תת-קבוצת M66 באתר SEDS קבוצת אריה I, בבסיס הנתונים SIMBAD לגרמי שמיים אסטרונומיים NED: Leo I GROUP S. Stierwalt, M. P. Haynes, R. Giovanelli, B. R. Kent, A. M. Martin, A. Saintonge, I. D. Karachentsev & V. E. Karachentseva: The Arecibo Legacy Fast Alfa Survey. IX. The Leo Region H I Catalog, Group Membership, and the H I Mass Function for the Leo I Group, The Astronomical Journal, Vol. 138, Iss. 2, p. 345-7 (2009) L. Michel-Dansac, P.A. Duc, F. Bournaud, J.C. Cuillandre, E. Emsellem, T. Oosterloo, R. Morganti, P. Serra & R. Ibata : A collisional origin for the Leo ring D. Makarov & I. Karachentsev: Galaxy groups and clouds in the Local (z~0.01) universe, Monthly Notices of the Royal Astronomical Society, Vol. 412, Iss. 4, p. 7 (2011) Richard Powell: The Leo II Groups, Atlas of the Universe
הדיוויזיה ה-277 (ורמאכט)

הדיוויזיה ה-277 (בגרמנית: 277. Infanterie-Division), הייתה דיוויזיה של הוורמאכט במהלך מלחמת העולם השנייה. הדיוויזיה לחמה במערכה בנורמנדי, בקרב על הבליטה, ובקרבות בגרמניה. הדיוויזיה הוקמה ב-22 במאי 1940, ולמפקדה מונה קרל גראף, אולם עם תום המערכה על צרפת פורקה הדיוויזיה ב-22 ביולי 1940. ב-17 בנובמבר 1943 הוקמה הדיוויזיה מחדש בקרואטיה, כחלק מקבוצת ארמיות F, ולמפקדה מונה הלמוט הופמן, ובינואר 1944 הועברה הדיוויזיה לדרום צרפת. ב-4 ביולי 1944 נשלחה הדיוויזיה לנורמנדי, שם לחמה בקרבות הקשים שהתנהלו באזור, ובאוגוסט אותה שנה הושמדה הדיוויזיה בקרב פאלז. ב-4 בספטמבר 1944 הוקמה הדיוויזיה מחדש בהונגריה כדיוויזיית פולקסגרנדיר, על בסיס דיוויזיית הפולקסגרנדיר ה-574 שהוקמה ב-25 באוגוסט. הדיוויזיה הועמדה תחת פיקוד וילהלם ויביג, ובדצמבר אותה שנה לחמה הדיוויזיה בקרב על הבליטה כחלק מקורפוס הפאנצר אס אס ה-1 במסגרת ארמיית הפאנצר השישית, ולאחר מכן לחמה בקרבות בגרמניה. הדיוויזיה הושמדה במרץ 1945, אולם רגימנט הגרנדיר ה-990 של הדיוויזיה בפיקודו של יוזף ברם לחם בקרב קאסל, כחלק מדיוויזיית הפולקסגרנדיר ה-326, ובמאי 1945 נפלו שרידי הדיוויזיה בשבי האמריקני. קרל גראף (22 במאי 1940 - 22 ביולי 1940) הלמוט הופמן (17 בנובמבר 1943 - 5 באפריל 1944) אלברט פראון (5 באפריל 1944 - אוגוסט 1944) וילהלם ויביג (1 בספטמבר 1944 - 7 במרץ 1945) הדיוויזיה ה-277 באתר lexikon-der-wehrmacht (בגרמנית) דיוויזיית הפולקסגרנדיר ה-277 באתר lexikon-der-wehrmacht (בגרמנית) דיוויזיית הפולקסגרנדיר ה-574 באתר lexikon-der-wehrmacht (בגרמנית)
מדד (פירושונים)

האם התכוונתם ל... מדד – ערך המייצג בצורה מסוימת תכונה (או תכונות) של קבוצה גדולה. מדדים נפוצים בסטטיסטיקה מדדי מיקום – משקפים ערכים אופייניים לקבוצה. למשל: ממוצע, חציון, עשירונים ושכיח מדדי פיזור – משקפים את מידת המרחק בין הערכים בקבוצה. למשל: שונות וטווח בין רבעוני מדדים נפוצים בכלכלה מדד מחירים – מודד את השתנות המחירים בסל כלשהו מדד המחירים לצרכן – מודד את השתנות המחירים בסל מוצרים ושירותים של צרכנים מדד תשומות הבנייה – משקף את העלויות הכרוכות בבניית בניינים מדד גליקמי – מערכת דירוג לפחמימות המבוססת על השפעתן על רמת הגלוקוז בדם מדד תל אביב 25 – מדד המעו"ף בבורסה לניירות ערך בתל אביב, המייצג את מחירן של 25 מניות החברות הגדולות ביותר בבורסה מדד תל אביב 100 – מדד המייצג את מחירן של 100 מניות החברות הגדולות ביותר בבורסה לניירות ערך בתל אביב מדד ג'יני – מדד אי-שוויון שפותח על ידי הסטטיסטיקאי האיטלקי קורדו ג'יני מדד הפיתוח האנושי – כלי להשוואת רמת התפתחותן של מדינות שונות מדד גוגל – מודד את נפוצותם של מושגים. המדד קרוי על שם מנוע החיפוש גוגל. אינדקס מדד יעילות מד
ישמח חתני (שיר)

"ישמח חתני" הוא סינגל אותו הקליטה הזמרת הישראלית שרית חדד. השיר הוא גרסת כיסוי לפיוט היהודי מזרחי הידוע "ישמח חתני". את השיר הקליטה חדד בשנת 2016, והוא יצא כשיר הנושא מתוך הסרט בעל אותו השם "ישמח חתני". השיר הגיע למקום הרביעי במצעד של מדיה פורסט TV, וה-31 במצעד של רדיו אמצע הדרך. השיר הוא חידוש לפיוט היהודי מזרחי הידוע "ישמח חתני". גרסה זו הופקה על ידי יעקב למאי. בשנת 2016, נבחרה חדד להקליט את השיר מחדש עבור הסרט המצליח "ישמח חתני", שזכה לביקורות ולשבחים רבים. בנוסף לכך, עלה השיר לאפל מיוזיק ב-5 בספטמבר 2016, כחודש לאחר צאתו. הווידאו קליפ הנלווה שיצא לשיר בוים על ידי עוזי ג'ורג', והופק על ידי אבי גואטה. בקליפ ניתן לראות את כל צוות השחקנים של הסרט "ישמח חתני", שרים את השיר ביחד עם שרית חדד וקטעים מתוך הסרט עצמו. נכון לאוקטובר 2020, מונה הצפיות של הקליפ עומד על למעלה מ-5.4 מיליון צפיות. סרטון השיר "ישמח חתני" באתר יוטיוב ישמח חתני, באתר Seret.co.il | אתר סרט ישמח חתני - סרט קומדיה, ישראלי, באתר גלובוס מקס (ארכיון) Media Forest, mediaforest.biz (ארכיון) רדיו 90FM - ארכיון המצעדים, באתר www.90fm.co.il (ארכיון) מילים לשיר ישמח חתני - שרית חדד, באתר שירונט נעמה רק, ‏לא לבד בירושלים, באתר ‏מאקו‏, 5 באוקטובר 2016 "ישמח חתני": הפיוט שהלך לאיבוד, באתר הארץ, 1 באוקטובר 2016 שמוליק דובדבני, "ישמח חתני": אותנטיות לא תמיד מספיקה, באתר ynet, 2 באוקטובר 2016 ישמח חתני - Single by Sarit Hadad (בCanadian English), 2016-09-05, נבדק ב-2018-08-21 SaritHadadOfficial (2016-08-17), שרית חדד - ישמח חתני (מתוך הסרט "ישמח חתני") - Sarit Hadad, נבדק ב-2018-08-21
אינתה דאיימן

"אינתה דאיימן" (בעברית: "אתה החיים שלי") הוא סינגל שהוקלט על ידי הזמרת הישראלית שרית חדד, מתוך אלבומה ה-22, שרית חדד. השיר יצא לאור ב-26 ביוני 2015, כסינגל הרביעי והאחרון מתוך האלבום, על ידי חברת התקליטים אבי גואטה הפקות בע"מ. השיר הפך ללהיט חסר תקדים והגיע למקום הראשון במדיה פורסט, השישי ברדיו אמצע הדרך, והראשון ברשת ג'. השיר נכתב על ידי מורן דוד וסהר חגי, הולחן על ידי דוד גם כן והופק על ידי עידו אוחיון. ב-12 במרץ 2018, העלתה שרית חדד לערוץ היוטיוב שלה, רמיקס רשמי שנעשה על ידי דיוטיפרי (לירן כהן) כמה חודשים לפני כן. בשנת 2016, ביצעו האחיות ג'משיד גרסת כיסוי לשיר. טרם הוציאה את הווידאו קליפ המלא של השיר, העלתה שרית חדד לערוץ היוטיוב שלה אודיו של השיר, המציג את המילים של השיר וגם את עטיפתו בצורה חלקית. האודיו זכה להצלחה רבה, ונכון ל-21 באוגוסט 2018, מונה הצפיות שלו עומד על כ-1.6 מיליון צפיות. סרטון השיר "אינתה דאיימן" באתר יוטיוב ביונסה סטייל: שרית חדד מוציאה אלבום חדש בהפתעה, באתר וואלה, 6 בינואר 2015 "שרית חדד - "מימי" | חפלה - פורטל מוזיקה ים תיכונית". חפלה – פורטל מוזיקה ים תיכונית. 2015-02-25. נבדק ב-2018-08-15. אבי גואטה הפקות בע"מ, באתר www.facebook.com Media Forest, mediaforest.biz (ארכיון) רדיו 90FM - ארכיון המצעדים, באתר www.90fm.co.il (ארכיון) 13.8.2015 – פזמונט, באתר pizmonet.co.il מילים לשיר אינתה דאיימן - שרית חדד, באתר שירונט SaritHadadOfficial (2018-03-12), שרית חדד - אינתה דאיימן | Dutypree remix, נבדק ב-2018-08-21 Indeed IL (2016-09-12), האחיות ג'משיד - אינתה דאיימן (קאבר לשרית חדד), נבדק ב-2018-08-21 אינתה דאיימן - YouTube, באתר www.youtube.com
יול"ב

איגוד הליגות האירופיות בכדורסל (בצרפתית: Union des Ligues Européennes de Basket-Ball, ובקיצור ULEB, יול"ב) הוא ארגון כדורסל אירופאי שנוסד בשנת 1991 על ידי ליגות הכדורסל המקצועניות של איטליה, ספרד וצרפת, ונועד לקדם את הכדורסל האירופי. ליגות הכדורסל המקצועיות של איטליה, צרפת וספרד הקימו את היול"ב ב-25 ביוני 1991 ברומא, איטליה. בנובמבר 1992 התקיים במדריד, סוף שבוע אול סטאר משותף עם השחקנים הבולטים ביותר מהליגה הספרדית והאיטלקית. הניסיון חזר על עצמו שנה לאחר מכן ברומא לפני קהל של 10,500 אוהדים. ב-1994, הליגה הצרפתית הצטרפה לאירוע, וסוף השבוע של האול סטאר עבר לולנסיה, עם כוכבים איטלקים, ספרדים וצרפתים שמתחרים ומראים את כישוריהם. הליגה היוונית הייתה הראשונה שהצטרפה לשלוש המייסדות בשנת 1996. ליול"ב היו שלושה נשיאים מאז היווסדו: ג'יאנלואיג'י פורלי (מספטמבר 1991 ועד מרס 1998), אדוארדו פורטלה (מ-18 במרץ 1998 ועד 6 באוקטובר 2016) ואת תומאס ואן דן שפיגל, שנבחר ב-6 אוקטובר 2016. בדצמבר 1999 הצטרפו ליול"ב הליגות של בריטניה, בלגיה ושווייץ. ביום שישי, 9 ביוני 2000 נפגשו המועדונים החשובים ביותר באירופה והליגות החברות ביול"ב והחליטו ליצור ולנהל תחרות חדשה, שנקראה היורוליג. עד אזגק הייתה זאת פיב"א אירופה שניהלה את תחרות כדורסל הגברים העליונה באירופה. המשחק הראשון של היורוליג, היה ריאל מדריד נגד אולימפיאקוס, ששוחק ב-16 באוקטובר 2000 במדריד. כעבור שנה, באוקטובר 2001, הצטרפו ליול"ב ליגות הכדורסל של גרמניה, הולנד ופולין. באוקטובר 2002, גביע יול"ב, התחרות השנייה בחשיבותה באירופה נוסדה. המשחק הראשון בגביע יול"ב שוחק באיסטנבול ב-15 באוקטובר 2002, בין דרושפאקה וקרקה נובו מסטו. ביוני 2003 הצטרפה ליטא, ושנה לאחר מכן, ביולי 2005 הצטרפה ישראל לאיגוד. התוספת האחרונה ליול"ב היא הליגה המאוחדת של VTB, אשר הצטרפה בחודש יולי 2014 במקום קודמתה, ה-PBL (אשר הצטרפה בחודש מאי 2011). יול"ב כרגע מייצג מספר כולל של 11 ליגות כדורסל מקצועיות מכל רחבי אירופה. ליגות אחרות כמו פורטוגל, הליגה האדריאטית, אוסטריה, שווייץ וצ'כיה היו גם חברות ביול"ב בעבר, אך כולן עזבו את האיגוד מסיבות שונות (הליגה הפורטוגלית והליגה השווייצרית הפסיקו את פעילותן, הליגה האדריאטית איבדה את תמיכתה של פיב"א אירופה, ואוסטריה, בריטניה וצ'כיה ויתרו מרצונם על החברות). יול"ב היא בעלת המניות של יורוליג נכסים מסחריים (ECA) באמצעות חברת יורוליג בסקטבול, וגם בעלת מניות בליגת האלופות בכדורסל. כפי שצוין לעיל, תומאס ואן דן שפיגל, כדורסלן עבר בלגי, הוא הנשיא הנוכחי של יול"ב, ונשיא הליגה היוונית מיכאליס מליס הוא סגן הנשיא הנוכחי. הוועד הפועל הנוכחי של האיגוד מורכב מהליגות של בלגיה, צרפת, גרמניה וספרד. חברות היול"ב נכון לשנת 2017: יורוליג יורוקאפ יורוליג בסקטבול אתר האינטרנט הרשמי של יול"ב (באנגלית) יול"ב, ברשת החברתית אקס (טוויטר) אתר יול"ב אתר היורוליג אתר היורוקאפ REPORT on the future of professional sport in Europe / Governance / 13.‏ Directory ‏ 27 בפברואר 2017
דיוויזיית הפולקסגרנדיר ה-272 (ורמאכט)

דיוויזיית הפולקסגרנדיר ה-272 (בגרמנית: 272. Volksgrenadier-Division), הייתה דיוויזיה של הוורמכאט במהלך מלחמת העולם השנייה. ב-17 בספטמבר 1944 הוקמה הדיוויזיה בדבריץ, על בסיס דיוויזיית הפולקסגרנדיר ה-575 שהוקמה ב-25 באוגוסט. הדיוויזיה הועמדה תחת פיקוד פרידריך קיטל, ובדצמבר אותה שנה לחמה הדיוויזיה בקרב על הבליטה כחלק מהקורפוס ה-67 במסגרת ארמיית הפאנצר השישית, ולאחר מכן לחמה בקרבות בגרמניה. הדיוויזיה לחמה באזור גשר רמאגן, וב-12 באפריל 1945 הושמדה הדיוויזיה. פרידריך קיטל (17 בספטמבר 1944 – 30 בספטמבר 1944) אויגן קוסמאלה (30 בספטמבר 1944 – 16 בדצמבר 1944) אויגן קניג (16 בדצמבר 1944 – 12 באפריל 1945) דיוויזיית הפולקסגרנדיר ה-272 באתר lexikon-der-wehrmacht דיוויזיית הפולקסגרנדיר ה-575 באתר lexikon-der-wehrmacht
הדיוויזיה ה-272 (ורמאכט)

הדיוויזיה ה-272 (בגרמנית: 272. Infanterie-Division), הייתה דיוויזיה של הוורמכאט במהלך מלחמת העולם השנייה, אשר לחמה במערכה בנורמנדי. הדיוויזיה הוקמה ב-22 במאי 1940, ולמפקדה מונה הנס פטרי, אולם עם תום המערכה על צרפת פורקה הדיוויזיה ב-22 ביולי 1940. ב-17 בנובמבר 1943 הוקמה הדיוויזיה מחדש באזור אנטוורפן, על בסיס הדיוויזיה ה-216 אשר הושמדה במזרח, ולמפקדה מונה פרידריך-אוגוסט שק, ובינואר 1944 הועברה הדיוויזיה לדרום צרפת. במהלך הפלישה לנורמנדי לחמה הדיוויזיה בקרבות הקשים סביב קן, ושם לחמה בקרבות הקשים שהתנהלו באזור, ולאחר מכן לחמה הדיוויזיה בקרב פאלז. הדיוויזיה נחלצה מהכיתור ופונתה לבלגיה ולהולנד, שם הוסבה הדיוויזיה ב-17 בספטמבר 1944 לדיוויזיית הפולקסגרנדיר ה-272. הנס פטרי (7 ביוני 1940 - 5 באוקטובר 1940) פרידריך-אוגוסט שק (17 בנובמבר 1943 - אוגוסט 1944) הדיוויזיה ה-272 באתר lexikon-der-wehrmacht
רכבת ההפתעות

רכבת ההפתעות היא רצועה יומית לילדים ששודרה בטלוויזיה החינוכית ב-1982 ולאחר מכן שוב בין השנים 1986‏-1993 ועוד עונה נוספת ב-1997. הרצועה הכילה בעיקר סדרות אנימציה קצרות מחו"ל - בעיקר מארצות מזרח אירופה. בפתיח התוכנית המקורי, הופיעו דמויות מתוכה, בהן "שאפי שאפו", "פלטיאל", "הכלב הקטן" ועוד. מאוחר יותר שונה הפתיח, נעשה לצבעוני יותר ואף נוסף לו שיר בעוד שהדמויות הוחלפו. את שיר הפתיחה של הפתיח השני כתבה לאה נאור, הלחין עוזי חיטמן וביצע אלי גורנשטיין. הדוד טוביה הטוב (Tip en Tap) נחשון (Archibald le Magi-chien) בלשצר (Balthazar le Mille-Pattes) ביל ובול (Boule et Bill) קוטי הקטר (Ivor the Engine) פינגו (Pingu) שאפי שאפו (Chapi Chapo) אליחדק וחבריו (Edward and Friends) מר שמח וחבריו (Mr.Men) המלך רולו (King Rollo) הכלב זיק (Towser) בוסקו (Bosco) קיקי קוואק קוואק / גיגי גע-גע (Will Quack Quack) תניני התנין (Christopher Crocodile) פלונסטרס / פלסטינוטס (Die Plastinots/The Plonsters) אביגדור, לץ, וכל השאר (The Perishers) תל אפונים (The Poddington Peas) גיל וגילה (Gil et Julie) טושטוש (Roobarb) דוריס (Doris the Cat) הכלב הקטן (Balanel si Miaunel) הסבתא של טל (Gran) טיפו (Tifou) גוסטוס (Madame Gusto's Circus) קוקושאקר (cocoshaker) דובי דב (Rasmus Klump) תפודי וניקי (Bangers and Mash) הרפתקאות פינפין (Călătorile lui Pin-Pin) ידידינו (Pet Clips) עכברי על מאדים ברני הכלב (Barney) אורלי וניר (Topsy and Tim) דב הובלות יוני ילד הקרקס (Joonas) נטלי / תלתלית (Naftaline) הדוור הקטן החפרפרת (Krtek) פילפילון (Bump the Elephant) אברא קדברא (Touli le gardien des rêves) קיסמון הקוסם הכלב בומיל (Der Hund Bohumil) פורמוסקופ (Formoscope) פאטוגרף (Patchograf) הבית של ויקי חוות האצבעות השלישייה (Les Triples) נטע קיפודי מספר (Émilie) בממלכת גוואקמוני הרפתקאותיו של דובון דור ודורון יוסי הלווייתן וחבריו הרפתקאות במצולות הכלב הקטן דיג רכבת ההפתעות, במיזם "אישים" לתיעוד היצירה הישראלית מילות השיר "רכבת ההפתעות", באתר שירונט הפתיח המקורי של רכבת ההפתעות, אתר YouTube רכבת ההפתעות - שיר פתיחה, ערוץ חינוכית מוזיקה, אתר YouTube ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
ישראל באירוויזיון 1973

ישראל השתתפה באירוויזיון 1973 עם השיר אי שם בביצוע של הזמרת אילנית בעיר לוקסמבורג בירת לוקסמבורג. זו הייתה ההשתתפות הראשונה של ישראל באירוויזיון. בשנת 1972 אחד הצמדים הפופולריים ביותר בארץ אילן ואילנית, (שלמה צח וחנה דרזנר), שהיה בשלבי התפרקות, קיבל הצעה, במהלך סיבוב הופעות פולקלוריסטי מוצלח בחו"ל, לייצג את גרמניה באירוויזיון. בעודם מתבוננים בפרוטוקול התחרות, הם ראו שישראל רשומה כאחת המדינות שזכאיות להשתתף באירוויזיון, פרט שמעטים בישראל ידעו עליו. השניים פנו לרשות השידור שהייתה אמונה על נושא היחסים התרבותיים הבינלאומיים, בהצעה שאילנית תייצג את ישראל באירוויזיון 1972. אולם לאחר בדיקה התברר שחלף המועד להגשת המועמדות לתחרות. לכן רשות השידור הבטיחה לאילנית שעברה לקריירת סולו, כאשר שלמה צח הפך לאמרגנה, כי היא תייצג את ישראל בשנה שלאחר מכן באירוויזיון 1973. עד אותו זמן, היו שתי זמרות ישראליות שהופיעו באירוויזיון, כנציגות של מדינות אחרות: באירוויזיון 1963 ייצגה אסתר עופרים את שווייץ באירוויזיון ודורגה במקום השני, ובאותה שנה ייצגה גם כרמלה קורן הישראלית את אוסטריה באותה תחרות. בשנת 1973, בצל מלחמת ששת הימים והשינויים התרבותיים שחלו בישראל בעקבותיה, פנתה אילנית לכותבי שיריה הבולטים דאז, הצמד אהוד מנור ונורית הירש, ולאחר האזנה מרובה לפסטיבלי הזמר העולמיים, שבלטו אז במפה המוזיקלית, כמו למשל, פסטיבל סן רמו האיטלקי, נוצר השיר "אי שם". וכך, ב-7 באפריל 1973 נסעו אילנית, שלמה צח, אהוד מנור ונורית הירש, שהייתה האישה השנייה שניצחה על תזמורת האירוויזיון (הראשונה הייתה המלחינה השוודית מאותה התחרות), ללוקסמבורג - כדי לעשות היסטוריה, ולייצג לראשונה את ישראל באירוויזיון. השיר הישראלי שובץ במקום ה-17 והאחרון בסדר ההופעה בתחרות אחרי מרטין קלמנסו של צרפת. בתום ההצבעה קיבל השיר 97 נקודות, וסיים במקום ה-4 מתוך 17 מדינות שהשתתפו. אירוויזיון 1973 ישראל באירוויזיון אי שם אילנית אילנית - אי שם - וידאו קליפ, סרטון באתר יוטיוב "האירוויזיון 73 ישודר בטלוויזיה ישירות מלוקסמבורג". דבר. 1973-03-16. "אילנית לתחרות אירוויזיון". דבר. 1973-03-26. "שמירה על זמרת ישראלית בלונדון". דבר. 1973-04-02. ישראל באירוויזיון 1973, סרטון באתר יוטיוב "אילנית מגיעה לאולם". דבר. 1973-04-08. לוצ'יאני, עדה (1973-04-11). "סכסוך בטלויזיה האיטלקית סביב הופעתה של אילנית". מעריב. Israel 1973, באתר esc history אירופה לשלוש דקות - פרק 1, סרטון באתר יוטיוב אילנית: "האירוויזיון היום כבר לא מייצג את המדינה, וחבל", באתר ערוץ עשר Detailed voting results
משיכה בעירום

משיכה בעירום (באנגלית: Naked Attraction) הוא שעשועון היכרויות בריטי שבו גבר לבוש או אישה לבושה בוחרים שניים מתוך שישה מתחרים, הממתינים בעירום מלא בתוך תאים צבעוניים, אשר גופם נחשף בהדרגה, החל מהרגליים ועד לראש. ששת המתחרים יכולים להיות כולם גברים, כולם נשים, או חלקם גברים וחלקם נשים, בהתאם למין, למגדר ולנטייה המינית של הגבר הבוחר או האישה הבוחרת. בשלב זה, הגבר הבוחר או האישה הבוחרת מופיעים אף הם בעירום, ובוחרים אחד מבין שני המתמודדים הנותרים שאיתו יצאו לדייט כששניהם בלבוש מלא. לאחר מכן, השניים מציגים משוב שלהם על הדייט. התוכנית שודרה לראשונה בערוץ 4 הבריטי ב-25 ביולי 2016, ומנחה אותה אנה ריצ'רדסון(אנ'). בנובמבר 2016 חודשה התוכנית לעונה שנייה, ששידורה המקורי החל ב-29 ביוני 2017. בפברואר 2018 חודשה התוכנית לעונה שלישית, שעלתה לשידור ב-24 באוגוסט 2018. בעקבות שידור התוכנית, מבול של תלונות של צופים התקבל ברשות התקשורת הבריטית - Ofcom ׁ(המקבילה הבריטית לרשות השנייה), בשל העירום הפרונטלי המוצג בתוכנית. עם זאת, Ofcom בחרה שלא לפעול כי לא נעשה דבר המפר את הכללים שלה, מאחר שהתוכנית היא שעשועון היכרויות שאינו מכיל פעילות מינית ומשודרת במשבצת שידור מאוחרת. צילומי כל פרק נמשכים עד ל-12 שעות, אם כי מתוכם המתחרה הבוחר או הבוחרת שוהים בעירום במשך 15 דקות בלבד. הדייט מתקיים בשעה 9 בבוקר שלמחרת. במהלך הצילומים, הבוחר או הבוחרת לעולם לא נשארים לבדם, על מנת לוודא שהם לא יתקלו בטעות באחד המתמודדים העירומים. אם במהלך הצילומים אחד המתמודדים העירומים צריך להתפנות לשירותים, הוא חייב להיות מלווה על ידי חבר בצוות ההפקה בדרכו החוצה, על מנת שהמתחרה הבוחר או הבוחרת לא יראו אותם עוזבים את התא הצבעוני שלהם. אדם מחפש את חווה דייט בעירום אתר האינטרנט הרשמי של משיכה בעירום (בגרמנית) אתר האינטרנט הרשמי של משיכה בעירום (באנגלית) "משיכה בעירום", במסד הנתונים הקולנועיים IMDb (באנגלית) "משיכה בעירום", באתר Rotten Tomatoes (באנגלית) Binns, Simon (13 ביולי 2017). "Naked Attraction on Channel 4 is filmed in these Manchester bars". Manchester Evening News. M.E.N Media. נבדק ב-9 בדצמבר 2017. {{cite web}}: (עזרה) "Naked Attraction - On Demand - All 4". www.channel4.com. Bryan, Scott (26 ביולי 2017). ""Naked Attraction" Is The Most Utterly Stupid Dating Show On TV". BuzzFeed News. {{cite web}}: (עזרה) Gerard O'Donovan, ‏Naked Attraction: How low can this Channel 4 dating show go?, The Telegraph, 26 July 2016 Foreman, Polly (10 בנובמבר 2016). "Naked Attraction is RETURNING for a second series". Heat. Bauer Media Group. נבדק ב-6 בפברואר 2017. {{cite news}}: (עזרה) "Naked Attraction Series 3 Renewal Announced by Channel 4". Premiere Date. PremiereDate.com. נבדק ב-3 באוגוסט 2018. {{cite web}}: (עזרה) Reporter, Staff. "Naked Attraction returns for third series - and here's how you can apply". tellymix.co.uk. tellymix.co.uk. נבדק ב-3 באוגוסט 2018. {{cite web}}: (עזרה) Bosley, Kirsty (7 באוגוסט 2017). "Ofcom won't be investigating Channel 4 dating show Naked Attraction". Metro. DMG Media. נבדק ב-5 בדצמבר 2017. {{cite news}}: (עזרה) Laws, Roz (28 ביוני 2017). "Naked Attraction: What REALLY goes on behind the scenes". Birmingham Mail. Trinity Mirror. נבדק ב-29 ביוני 2017. {{cite news}}: (עזרה)